لوک جن شکتی پارٹی

لوک جن شکتی پارٹی بہار کی ایک سیاسی جماعت ہے جسے سیاست دان رام ولاس پاسوان نے قائم کیا ہے۔ 2000ء میں پاسوان جنتا دل سے الگ ہوئے اور اپنی سیاسی جماعت تشکیل دی۔ یہ پارٹی دلتوں کے اختیارات اور حقوق کے لئے لڑتی ہے۔ فی الحال لوک جن شکتی پارٹی قومی جمہوری اتحاد کا حصہ ہے۔

تاریخ 
2000ء میں رام ولاس پاسوان نے جنتادل متحدہ سے الگ ہو کر اپنی پارٹی بنائی اور خود اس کے صدر بنے۔ رام ولاس کے ساتھ ان کے بھائی رام چندر پاسوان، جے ناراین پرساد اور رمیش جیگاجی ناگی بھی تھے۔
ابھی ایل جے پی بی جے پی کی قیادت والی این ڈی اے کا حصہ ہے مگر اس سے قبل وہ انڈین نیشنل کانگریس اور راشٹریہ جنتا دل کے ساتھ بھی انتخابات میں حصہ لے چکی ہے۔ رام ولاس پاسوان وزیر کھاد و کیمیائی مواد، حکومت ہند اور وزیر فولاد، حکومت ہند رہ چکے ہیں۔
بہار اسمبلی انتخابات، 2005ء میں ایل جے پی راشٹریہ جنتا دل کے ساتھ اتحاد کیا اور 25 نشستیں حاصل کیں۔ مگر انتخابات کے بعد حکومت نہیں بن سکی اور پارٹی نے کسی کو تعاون دینے سے منع کردیا۔ بہار میں صدر راج نافذ ہو گیا۔ کچھ ماہ بعد پھر سے انتخابات ہوئے اور نتیش کمار کی قیادت میں قومی جمہوری اتحاد کو کامیابی ملی۔ نتیش کمار وزیر اعلیٰ بن گئے۔ ایل جے ہی نے 203 نشستوں پر اپنے امیدوار اتارے مگر صرف 10 نشستیں ہی جیت پائی۔

مزید دیکھیے 
 قومی جمہوری اتحاد
 راشٹریہ جنتا دل

حوالہ جات 

2000ء میں قائم ہونے والی سیاسی جماعتیں
بھارت کی سیاسی جماعتیں
بھارت میں 2000ء کی تاسیسات
جنتا پریوار
جنتا دل
بہار میں ریاستی سیاسی جماعتیں